**Jean-Marie Faustin Goedefroid de Havelange** (Rio de Janeiro, 8. svibnja 1916.), poznatiji kao **João Havelange**, bio je predsjednik FIFA-e od 1974. do 1998. godine. Nasljedio je Sir Stanleya Rousa, dok je njega nasljedio sadašnji predsjednik Joseph Blatter. Od 1963. godine, Havelange je član Međunarodnog olimpijskog odbora i trenutno je njegov najduži stalni član. 

Rođen je u Rio de Janeiru. Kad je bio mlad, uspješan je bio u nekoliko sportova, poput vaterpola i plivanja, čak je kao plivač nastupio na OI 1936. u Berlinu. Uz to, nastupio je i za Brazil na OI 1952. u Helsinkiju.

Između 1958. i 1975. godine, João Havelange je obnašao dužnost predsjednika Confederação Brasileira de Desportos-a (CBD) (CBD),, a između 1955. i 1963. godine, bio je član Brazilskog olimpijskog odbora.

U svibnju 2006. britanski novinar Andrew Jennings izdao je knjigu "Foul" (Harper Collins), koja je izazvala kontrovrze u svjetskom nogometu, uključujući i Havelangea u navodnom njegovom davanju ugovora u zamjenu za novac, što je rezultiralo propadanjem FIFA-inog marketinškog partnera, ISL-a; a i otkriveno je kako su neke nogometne osobe žurile za tajnim plaćanjem za usluge.

Nagrade
-------

Havelange je osvojio mnoge nagrade, poput Viteza *Légion d'honneur-a* (Francuska), nagrade za poseban doprinos   
 sportu (Brazil), Zapovjednika vitezova Reda *Infante Dom Henrique* (Portugal), Viteza *Vasa Ordena* (Švedska) i nagradu Velikog Križa Elizabete Katolkinje (Španjolska). 1998. godine, odabran je za počasnog predsjednika najveće svjetske nogometne organizacije (FIFA).

24. kolovoza 2006. Havelange je postao počasni podpredsjednik brazilskog odbora za ledene sportove (CBDG) zbog njegovog doprinosa u razvoju zimkih sportova u Brazilu.

João Havelange ima pravni doktorat, koji je stekao u 24 godini. Radio je kao odvjetnik u autobuskoj tvrtci *Auto Viação Jabaquara*. On je također i predsjednik-upravitelj tvrtke *Viação Cometa S/A*,, te većinski suvlasnik tvrtke *Orwec Química e Metalurgia Ltda*.

Brazilska prva liga 2000. koju je osvojio Vasco da Gama, a organizirao Clube dos 13, je zvan Copa João Havelange, po njemu.  

Stadion sagrađen za Panameričke igre 2007. nazvan je Estádio Olímpico João Havelange i posvećen je Havelangeu. Također, bivše ime stadiona Parque do Sabiá je posvećen njemu.

Izvori
------

1. 1 2 3 4   *Enciclopédia do Futebol Brasileiro Lance Volume 2*. Rio de Janeiro: Aretê Editorial S/A. 2001.. str. 534. ISBN 8588651017.
2. 1 2  „Havelange se emociona com Engenhão" (Portugalski). Rio 2016. Arhivirano iz originala na datum 2008-10-29. Pristupljeno 2. srpnja 2008..
3. ↑  „Livro acusa cartolas brasileiros" (Portugalski). O Estado de S. Paulo. 13. svibnja 2006.. Arhivirano iz originala na datum 2008-03-28. Pristupljeno 2. srpnja 2008..
4. ↑  „João Havelange (FIFA) postao predsjednik CDBG-a" (Portugalski). Confederação Brasileira de Desportos no Gelo. 24. kolovoza 2006.. Arhivirano iz originala na datum 2008-04-07. Pristupljeno 02. 07. 2008.
5. 1 2 3 4  „João Havelange" (Portuguese). Netsaber. Pristupljeno 02. 07. 2008.
6. ↑  „João Havelange" (Portugalski). Guia dos Curiosos. Pristupljeno 02. 07. 2008. [*mrtav link*]

| * p
* r
* u
Predsjednici FIFA-e |
| --- |
| Robert Guérin (1904. – 1906.) • Daniel Burley Woolfall (1906. – 1918.) • Jules Rimet (1921. – 1954.) • Rodolphe Seeldrayers (1954. – 1955.) • Arthur Drewry (1955. – 1961.)  Sir Stanley Rous (1961. – 1974.) • João Havelange (1974. – 1998.) • Joseph S. Blatter (1998. – 2015.) • *Issa Hayatou* (*2015. – 2016.*) • Gianni Infantino (2016. – *danas*) |  |
| *Italik* označava vršitelja dužnosti |